મલય ઊભો થયો અને બોસની કેબિન ભણી આગળ વધ્યો. કેબિનનો દરવાજો ખોલી મલયે અંદર આવવાની પરવાનગી માગી. બોસે તેને અંદર બોલાવી સામેની ખુરશી પર બેસવા ઇશારો કર્યો. મલય ખુરશી પર ગોઠવાયો. બોસના આવા અકળ વર્તનથી થોડો મૂંઝવણમાં હતો. થોડી વાર બેઠા પછી મલયે પૂછ્યું, ‘શું કામ હતું, સર?’ બોસે મલય સામે એક અછડતી નજર કરી અને કહ્યું, ‘જુઓ મિસ્ટર મલય, અત્યારે આપણે મંદીનો સામનો કરી રહ્યા છીએ, એ તો તમે જાણતા જ હશો…’ મલયના જવાબની રાહ જોયા વિના જ તેમણે બોલવાનું ચાલુ રાખ્યું, ‘મંદીને કારણે કંપનીને સારી એવી ખોટ જઈ રહી છે. આપણે દર વર્ષ જેવું ઇન્ક્રીમેન્ટ આ વર્ષે નહીં આપી શકીએ. ઉપરથી કંપનીનો ખર્ચ ઘટાડવા માટે હેડ ઓફિસથી ઓર્ડર આવ્યો છે.’ બોસ બોલતા હતા અને મલય સાંભળતો હતો, પરંતુ બોસ તેને આ બધું શા માટે કહે છે, તે તેને સમજાતું નહોતું. મલયે પૂછ્યું, ‘હું કંઈ સમજ્યો નહીં, સર’ ‘હેડ ઓફિસમાંથી ઓર્ડર આવ્યો છે કે પાંચ-સાત માણસોને છૂટા કરીએ તો કંપનીના લાખ રૂપિયા બચી જાય, એટલે આપણે…’ બોસે વાક્ય અધૂરું મૂક્યું,